CELEX: 32011R0621
Language: hu
Date: 2011-06-24 00:00:00
Title: A Bizottság 621/2011/EU végrehajtási rendelete ( 2011. június 24. ) az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 151. alkalommal történő módosításáról

25.6.2011   
            
            
               HU
            
            
               Az Európai Unió Hivatalos Lapja
            
            
               L 166/18
            
         A BIZOTTSÁG 621/2011/EU VÉGREHAJTÁSI RENDELETE
   (2011. június 24.)
   az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 151. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló, 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára, 7a. cikke (1) bekezdésére és 7a. cikke (5) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a pénzeszközök és gazdasági erőforrások rendeletnek megfelelő befagyasztása vonatkozik.
            
         
               (2)
            
            
               2011. június 14-én az Egyesült Nemzetek Biztonsági Tanácsának szankcióbizottsága úgy határozott, hogy két természetes személyt töröl az azon személyekre, csoportokra és szervezetekre vonatkozó listájáról, amelyekre a pénzeszközök és gazdasági erőforrások befagyasztása vonatkozik. 2011. június 16-án a szankcióbizottság úgy határozott, hogy egy természetes személyt felvesz a listára és egy bejegyzést módosít a listán.
            
         
               (3)
            
            
               A 881/2002/EK rendelet I. mellékletét ennek megfelelően módosítani kell.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1 cikk
   A 881/2002/EK rendelet I. melléklete e rendelet mellékletének megfelelően módosul.
   2 cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 24-én.
      
         
            a Bizottság részéről, az elnök nevében,
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
      MELLÉKLET
      A 881/2002/EK rendelet I. melléklete a következőképpen módosul:
      
                  1.
               
               
                  A „Természetes személyek” részben a következő bejegyzéseket el kell hagyni:
                  
                              (a)
                           
                           
                              
                                 „Tarek Ben Al-Bechir Ben Amara Al-Charaabi (más néven a) Tarek Sharaabi; b) Haroun; c) Frank). Címe: Vordere Gasse 29, 7012, Felsberg, Svájc. Születési ideje: 1970.3.31. Születési helye: Tunisz, Tunézia. Állampolgársága: tunéziai. Útlevélszáma: L579603 (tunéziai útlevélszám, kiállították 1997.11.19-én Milánóban, érvényessége 2002.11.18-án lejárt). Nemzeti személyazonosító száma: 007-99090. Egyéb információ: a) olasz adószáma: CHRTRK70C31Z352U; b) anyja neve Charaabi Hedia. A 2a. cikk (4) bekezdésének b) pontjában meghatározott megjelölés időpontja: 2002.4.24.”
                              
                           
                        
                              (b)
                           
                           
                              
                                 „Safet Ekrem Durguti. Címe: 175 Bosanska Street, Travnik, Bosznia és Hercegovina. Születési ideje: 1967.5.10. Születési helye: Orahovac, Koszovó. Állampolgársága: boszniai és hercegovinai. Útlevélszáma: 6371551 (boszniai és hercegovinai biometrikus útlevél, kiállítva Travnikban 2009.4.9-én, érvényes 2014.9.4-ig). Nemzeti személyazonosító száma: a) JMB 1005967953038 (boszniai és hercegovinai nemzeti személyazonosító szám); b) 04DFC71259 (boszniai és hercegovinai személyazonosító igazolvány); c) 04DFA8802 boszniai és hercegovinai vezetői engedély, amelyet a boszniai és hercegovinai Travnik Közép-Boszniai Tartomány Belügyminisztériuma bocsátott ki). Egyéb információ: a) apja neve: Ekrem; b) az Al-Haramain Islamic Foundation alapítója és 1998-tól 2002-ig a vezetője; c) Elci Ibrahim Pasha vallási iskolájában (Travnik, Bosznia és Hercegovina) dolgozik tanárként. A 2a. cikk (4) bekezdésének b) pontjában meghatározott megjelölés időpontja: 2003.12.26.”
                              
                           
                        
            
                  2.
               
               
                  A „Természetes személyek” rész a következő bejegyzéssel egészül ki:
                  Othman Ahmed Othman Al-Ghamdi (más néven: a) Othman al-Ghamdi; b) Uthman al-Ghamdi; c) Uthman al-Ghamidi; d) Othman bin Ahmed bin Othman Alghamdi; e) Othman Ahmed Othman Al Omairah; f) Uthman Ahmad Uthman al-Ghamdi; g) Othman Ahmed Othman al-Omirah; h) Al Umairah al-Ghamdi; i) Othman Bin Ahmed Bin Othman). Címe: Jemen. Születési ideje: a) 1979.5.27.; b) 1973 (Othman Ahmed Othman Al Omairah). Születési helye: a) Szaúd-Arábia; b) Jemen (Othman Ahmed Othman Al Omairah). Állampolgársága: a) szaúd-arábiai; b) jemeni (Othman Ahmed Othman Al Omairah). Nemzeti személyazonosító száma: 1089516791 (szaúd-arábiai nemzeti személyazonosító igazolvány). Egyéb információ: a) apja neve: Ahmed Othman Al Omirah; b) az Al-Qaida in the Arabian Peninsula (AQAP) műveleti parancsnoka. Részt vett az AQAP műveleteihez és tevékenységeihez felhasznált erőforrások beszerzésében és fegyverek felhalmozásában Jemenben; c) ismeretek szerint összeköttetésben áll Qasim Yahya Mahdi al-Rimivel és Fahd Mohammed Ahmed al-Qusoval; d) INTERPOL narancs színű felhívás (ügyiratszám: 2009/52/OS/CCC, #14), INTERPOL vörös színű felhívás (ellenőrző szám: A-596/3-2009, ügyiratszám: 2009/3731); e) A 2a. cikk (4) bekezdésének b) pontjában meghatározott megjelölés időpontja: 2011.6.16.
               
            
                  3.
               
               
                  A „Jogi személyek, csoportok és szervezetek” részben az „Al-Haramain Islamic Foundation (más néven a) Vazir, b) Vezir). Címe: a) 64 Poturmahala, Travnik, Bosznia és Hercegovina; b) Szarajevó, Bosznia és Hercegovina. Egyéb információ: Az alkalmazottak és üzlettársak közé tartozik Najib Ben Mohamed Ben Salem Al-Waz és Safet Durguti. A 2a. cikk (4) bekezdésének b) pontjában meghatározott megjelölés időpontja: 2002.3.13.” bejegyzés helyébe a következő szöveg lép:
                  „Al-Haramain Islamic Foundation (más néven: a) Vazir; b) Vezir). Címe: a) 64 Poturmahala, Travnik, Bosznia és Hercegovina; b) Szarajevó, Bosznia és Hercegovina. Egyéb információ: Az alkalmazottak és üzlettársak közé tartozik Najib Ben Mohamed Ben Salem Al-Waz. A 2a. cikk (4) bekezdésének b) pontjában meghatározott megjelölés időpontja: 2002.3.13.”